gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3478, del 21-04-1999 (1999/2638)

Notificació de la remissió de les actuacions inspectores al Ministeri Fiscal.
-----------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2638


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació de la remissió de les actuacions inspectores al Ministeri Fiscal. [1999/M2638]
  
De conformitat amb el que estableix l'article 105.6 de la Llei General Tributària, en la redacció donada per la Llei 66/1997, de 30 de desembre, de Mesures Fiscals, Administratives i de l'Ordre Social (Boletín Oficial del Estado de 31 de desembre de 1997), a través del present anunci es notifica la mercantil Cadenera Española, SA, número d'identificació fiscal A-46641858, perquè comparega davant la inspecció regional, una vegada que intentada la dita notificació per diversos mitjans, aquesta ha resultat infructuosa.
  
Tenor literal de la comunicació notificada.
  
"Obligat tributari: Tobulipe, SL
  
CIF: B-53025474
  
Domicili: carrer de Navas, números 33-35, 03865 Alacant.
  
Mitjançant aquesta notificació i a l'empara del que disposa l'article 105.6 de la Llei General Tributària, en la redacció donada per la Llei 66/1997, de 30 de desembre, de Mesures Fiscals, Administratives i de l'Ordre Social (Boletín Oficial del Estado de 31 de desembre de 1997), se li comunica l'obligació de comparéixer davant la inspecció d'Hisenda per a rebre comunicació inspectora amb trascendència tributària, derivada del Pla d'Inspecció, coordinat per l'Oficina Nacional d'Inspecció, i relatiu a la comercialització de metalls preciosos. En aquesta comunicació se li notificarà la finalització provisional de les actuacions en via administrativa per haver-se produït el supòsit indicat en l'article 66 del Reglament General de la Inspecció dels Tributs aprovat pel Reial Decret 939/1986.
  
L'actuari serà el senyor Javier Sancho Calabuig, número de registre personal 9395529165Q8298, pertanyent al Cos Superior d'Inspectors d'Hisenda, i haurà de comparéixer per a ser notificat al carrer de Guillem de Castro, número 9, setena planta, on la inspecció regional té les seues oficines.
  
La compareixença haurà de produir-se en el termini de 10 dies comptats des del dia següent al de publicació del present edicte en el Diari Oficial de la Generalitat Valenciana, s'avisa a l'interessat que, si transcorregut el dit termini no haguera comparegut, la notificació s'entendrà produïda a tots els efectes legals des del dia següent al del venciment del termini assenyalat per a comparéixer.
  
En cas que existisca una causa justa que li impedisca la compareixença, haurà de comunicar-ho per escrit en els tres dies següents al de la present publicació, o immediatament després que desapareguen les causes que li hagueren impedit efectuar la dita comunicació i abans de l'acabament del termini per a comparéixer."
Diari Oficial de la Generalitat Valenciana


Sumari del DOGV 3505, del 28-05-1999 (1999/3927)

Recurs contenciós administratiu número 02/2356/1998.
----------------------------------------------------

### Dades del document

Número de DOGV
:   3505

Data del DOGV
:   28-05-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/3927


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2356/1998. [1999/Q3927]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora María Rodríguez Martínez ha interposat un recurs contenciós administratiu, amb el número 02/2356/1998, contra la Resolució de 6 de juliol de 1998, de la Conselleria de Cultura, Educació i Ciència, sobre l'adjudicació de destinacions a Primària.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3434, del 15-02-1999 (1999/475)

Adjudicació de l'obra d'urbanització de la plaça Puerta de las Eras d'Utiel.
----------------------------------------------------------------------------

### Dades del document

Número de DOGV
:   3434

Data del DOGV
:   15-02-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/475


Organisme emissor
:   Ajuntament d'Utiel

Tipus de document
:   Anunci

Adjudicació de l'obra d'urbanització de la plaça Puerta de las Eras d'Utiel. [1999/X475]
  
Als efectes previstos en l'article 94.2 de la Llei de Contractes de les Administracions Públiques de 18 de maig de 1995, es publica que el Ple de l'Ajuntament, mitjançant Resolució de data 30 de novembre de 1998, va decidir adjudicar a Albacerámica, SL, el contracte de l'obra d'Urbanització de la plaça Puerta de las Eras d'Utiel, en la quantitat de 6.600.000 pessetes.
Diari Oficial de la Generalitat Valenciana


Sumari del DOGV 3533, del 07-07-1999 (1999/5503)

RESOLUCIÓ de 16 d'abril de 1999, de la Universitat Politècnica de València, per la qual nomena la senyora María Antonia Ferrús Pérez professora titular d'escola universitària de l'àrea de coneixement Microbiologia, adscrita al Departament de Biotecnologia.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3533

Data del DOGV
:   07-07-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/5503


Organisme emissor
:   Universitat Politècnica de València

Tipus de document
:   Resolució

RESOLUCIÓ de 16 d'abril de 1999, de la Universitat Politècnica de València, per la qual nomena la senyora María Antonia Ferrús Pérez professora titular d'escola universitària de l'àrea de coneixement Microbiologia, adscrita al Departament de Biotecnologia. [1999/Q5503]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 3 de juny de 1998, d'aquesta Universitat, plaça número 87/1998, codi 1.981 (BOE de 27 de juny de 1998), i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, ha resolt:
  
Nomenar la senyora María Antonia Ferrús Pérez, amb el document nacional d'identitat número 23856271, professora titular d'escola universitària de la Universitat Politècnica de València, de l'àrea de coneixement Microbiologia, adscrita al Departament de Biotecnologia.
  
València, 16 d'abril de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3582, del 14-09-1999 (1999/7883)

RESOLUCIÓ de 8 de setembre de 1999, del rector de la Universitat d'Alacant, per la que se cita els interessats en el procediment administratiu de referència a comparèixer a la via jurisdiccional.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3582

Data del DOGV
:   14-09-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/7883


Organisme emissor
:   Universitat d'Alacant

Tipus de document
:   Resolució

RESOLUCIÓ de 8 de setembre de 1999, del rector de la Universitat d'Alacant, per la que se cita els interessats en el procediment administratiu de referència a comparèixer a la via jurisdiccional. [1999/M7883]
  
El Jutjat Contenciós Administratiu número 3 d'Alacant ha reclamat a aquesta universitat l'expedient referit al procediment que es descriu:
  
Recurrents: José Javier Calatayud Catalá, Gerardo Onandía Arostegui, Ricard Carbonell Armengol i Juana Pérez Colomina.
  
Interessats: el personal funcionari de la Universitat d'Alacant que ha participat en les proves selectives convocades per a l'ingrés en l'escala administrativa d'aquesta, mitjançant el procediment de promoció interna, convocades per la Resolució del rector d'aquesta universitat de 4 de maig de 1998 (DOGV d'11 de juny).
  
Descripció: recurs contenciós administratiu interposat contra la Resolució de 13 de abril de 1999 del rector de la Universitat d'Alacant per la qual es ratifica l'acord del tribunal qualificador de les referides proves de 22 de desembre de 1998, que declara no aptes els demandants després de la qualificació de la fase primera del segon exercici de les proves selectives per a l'ingrés en l'escala administrativa.
  
Referència del tribunal: recurs contenciós administratiu 16/1999.
  
D'acord amb allò que s'ha establit en l'article 49 de la Llei Reguladora de la Jurisdicció Contenciós Administrativa, s'acorda remetre al Jutjat Contenciós Administratiu número 3 d'Alacant, l'expedient administratiu de referència i citar els interessats en el procediment descrit, a fi que puguen comparèixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 3 d'Alacant. Es fa constar, no obstant això, que la Universitat d'Alacant, representada pel lletrat nomenat a l'efecte, compareix en aquest recurs en defensa del manteniment de l'acte recorregut.
  
Alacant, 8 de setembre de 1999.- El vicerector d'Ordenació Acadèmica i Professorat, per delegació, resolució rectoral de 7 de juliol de 1998: Salvador Ordóñez Delgado.
Diari Oficial de la Generalitat Valenciana


Sumari del DOGV 3641, del 09-12-1999 (1999/10885)

CORRECCIÓ d'errades de l'Ordre de 10 de novembre de 1999, de la Conselleria d'Economia i Hisenda, sobre la distribució de l'excedent i el pressupost anual del Fons de Formació i Promoció Cooperativa, en les cooperatives de crèdit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3641

Data del DOGV
:   09-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10679


Data del document
:   09-12-1999

Organisme emissor
:   Conselleria d'Economia i Hisenda

Tipus de document
:   Correcció d'errades

Correcció d'errades

 Descriptors 

:   * ensenyament professional
    * legislació
    * cooperativa de crèdit

CORRECCIÓ d'errades de l'Ordre de 10 de novembre de 1999, de la Conselleria d'Economia i Hisenda, sobre la distribució de l'excedent i el pressupost anual del Fons de Formació i Promoció Cooperativa, en les cooperatives de crèdit de la Comunitat Valenciana. [1999/X10323]
  
S'han advertit errades en l'ordre esmentada, publicada en el DOGV núm. 3.633, de 25 de novembre de 1999, i en virtut del que disposa l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent efectuar la rectificació següent:
Diari Oficial de la Generalitat Valenciana


Sumari del DOGV 3420, del 26-01-1999 (1998/11445)

Recurs contenciós administratiu número 01/2334/1997.
----------------------------------------------------

### Dades del document

Número de DOGV
:   3420

Data del DOGV
:   26-01-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/11527


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2334/1997. [1998/Q11137]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que Tofu, SA, ha interposat un recurs contenciós administratiu, amb el número 01/2334/1997, contra l'Acord de data 13 de març de 1997, per la Conselleria d'Obres Públiques, Urbanisme i Transports, en l'expedient RO-46/8177 OK/bn, sobre la modificació de les Normes Subsidiàries, sobre la desestimació dels recursos interposats per l'alcalde president de l'Ajuntament de Daimús.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3569, del 26-08-1999 (1999/7542)

Informació pública de la modificació puntual del Pla General Municipal d'Ordenació Urbana de Vila-real núm. 10, relativa a ampliació àmbits de compatibilitat per a l'ús dotacional de 17 serveis centrals de telecomunicació.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7542


Organisme emissor
:   Ajuntament de Vila-real

Tipus de document
:   Anunci

Informació pública de la modificació puntual del Pla General Municipal d'Ordenació Urbana de Vila-real núm. 10, relativa a ampliació àmbits de compatibilitat per a l'ús dotacional de 17 serveis centrals de telecomunicació. [1999/X7542]
  
El plenari de l'ajuntament, en la sessió del dia 26 de juliol de 1999, va acordar sotmetre a informació pública durant un termini d'un mes, l'expedient de modificació puntual del Pla General Municipal d'Ordenació Urbana de Vila-real núm. 10, relativa a l'ampliació dels àmbits de compatibilitat per a l'ús dotacional de 17 serveis centrals de telecomunicació, a fi i efecte que durant l'esmentat termini puguen formular-s'hi al·legacions.
Diari Oficial de la Generalitat Valenciana


Sumari del DOGV 3410, del 12-01-1999 (1998/10884)

RESOLUCIÓ de 16 de novembre de 1998, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 5 milions de marcs (868.100.679 PTA).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3410

Data del DOGV
:   12-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10852


Data del document
:   16-11-1998

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * hisenda regional
    * deute públic

RESOLUCIÓ de 16 de novembre de 1998 de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 5 milions de marcs (042.711.630 PTA). [1998/10826]
  
El Programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les Lleis Anuals de Pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, del Govern Valencià, atribueixen com a competències de l'Institut Valencià de Finances la gestió de l'endeutament de la Generalitat Valenciana i les entitats autònomes i empreses. Així mateix, l'Ordre de 30 de juliol de 1998, de la Conselleria d'Economia, Hisenda i Administració Pública estableix com a competències de la Sotssecretaria de Política Financera i Tresor la planificació, direcció, gestió i coordinació de la política financera de la Generalitat Valenciana, que es durà a terme a través de l'Institut Valencià de Finances.
  
De conformitat amb la normativa exposada, la Generalitat Valenciana té en funcionament un Programa de Paper Comercial per un import de 1.500 milions d'ecus.
  
Per tot això, resolc:
  
Primer
  
Adjudicar a l'entitat que es relaciona, l'import i termini següent:
  
Entitat Import Moneda Termini
  
DEUTSCHE BANK 5.000.000 marcs 6 mesos
  
 (960.525.749 PTA)
  
Segon
  
La quantitat que s'ha d'ingressar ascendeix a 074.053.169 PTA i els interessos són de 7.535.303 pessetes.
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial per import de 5 milions de marcs (535.408.146 PTA).
Diari Oficial de la Generalitat Valenciana


Sumari del DOGV 3436, del 17-02-1999 (1999/1046)

Informació pública de l'aprovació definitiva de l'Estudi de Detall relatiu al polígon 6A i B de Gran Alacant.
-------------------------------------------------------------------------------------------------------------

### Dades del document

Número de DOGV
:   3436

Data del DOGV
:   17-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1046


Organisme emissor
:   Ajuntament de Santa Pola

Tipus de document
:   Anunci

Informació pública de l'aprovació definitiva de l'Estudi de Detall relatiu al Polígon 6A i B de Gran Alacant. [1999/S1046]
  
El ple d'aquest ajuntament, en sessió extraordinària, celebrada el dia 26 d'octubre de 1998, va acordar aprovar definitivament la modificació de l'Estudi de Detall relatiu al Polígon 6A i B de Gran Alacant, presentat pel senyor Daniel Bascuñana Galiano, en representació de Monte y Mar de Santa Pola, SL, i redactat pel senyor Roberto Pérez Guerras. Aquest Estudi de Detall serà executiu una vegada publicada la seua aprovació definitiva en el Diari Oficial de la Generalitat Valenciana i en el Butlletí Oficial de la Província d'Alacant.
  
Cosa que es publica perquè se'n prenga coneixement, d'acord amb el que disposa l'article 52.1.2 i 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i es fa saber que contra l'esmentat acte, que esgota la via administrativa, es podrà interposar en el termini de dos mesos, a partir de la publicació d'aquest edicte, després de la comunicació prèvia a aquest òrgan decisori, recurs contenciós administratiu davant la Sala corresponent del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 3454, del 15-03-1999 (1999/2023)

Informació pública de l'aprovació del Projecte modificat d'Urbanització de la Unitat d'Execució número 2.
---------------------------------------------------------------------------------------------------------

### Dades del document

Número de DOGV
:   3454

Data del DOGV
:   15-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2023


Organisme emissor
:   Ajuntament d'Almàssera

Tipus de document
:   Anunci

Informació pública de l'aprovació del Projecte modificat d'Urbanització de la Unitat d'Execució número 2. [1999/Q2023]
  
Una vegada aprovat pel Ple de la corporació, en la sessió extraordinària del dia 4 de febrer de 1999, el Projecte modificat d'Urbanització de la Unitat d'Execució número 2, fins i tot de la documentació que s'hi adjunta (estudi de seguretat i salut, desviament de la séquia i especificacions tècniques sobre la instal·lació de la telefonia prevista), redactat per l'arquitecte Juan Luis Calvo y Aparisi, el pressupost del qual fa suma de 6.451.469 pessetes inclòs l'impost sobre el valor afegit.
  
S'exposa al públic pel termini de 20 dies hàbils, a fi que els interessats presenten al·legacions, reclamacions i/o suggeriments davant el Ple de l'Ajuntament. L'expedient estarà a la disposició d'aquelles persones que vulguen examinar-lo a les oficines d'Urbanisme de l'Ajuntament.
Diari Oficial de la Generalitat Valenciana


Sumari del DOGV 3632, del 24-11-1999 (1999/9427)

Rotlle d'apel·lació número 392/1997. Cèdula de notificació.
-----------------------------------------------------------

### Dades del document

Número de DOGV
:   3632

Data del DOGV
:   24-11-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/9427


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 392/1997. Cèdula de notificació. [1999/Q9427]
  
La Secció Sisena de l'Audiència Provincial de València ha dictat, en el rotlle d'apel·lació número 392/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1.166
  
- Presidenta: Ana Pérez Tórtola
  
- Magistrats:
  
· Rafael Sempere Doménech
  
· Purificación Martorell Zulueta
  
València, 26 d'octubre de 1999
  
La Secció Sisena de l'Audiència Provincial de València, integrada per les persones anotades al marge, sent-ne ponent Purificación Martorell Zulueta, ha vist aquesta incidència d'impugnació de taxació de costes en el rotlle d'apel·lació 392/1997. L'incident l'ha promogut la procuradora dels tribunals Pilar Palop Folgado.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol, decideix:
  
Estimar parcialment la impugnació plantejada per la procuradora dels tribunals María Pilar Palop Folgado pel que fa a les costes taxades per la secretària d'aquesta Secció Sisena de l'Audiència Provincial en data 5 d'abril de 1999, en el sentit de fixar els drets de la procuradora Palop, impost sobre el valor afegit inclòs, en la quantitat de dues-centes trenta-set mil tres-centes trenta-sis pessetes (237.336 PTA), sense fer pronunciament pel que fa a les costes derivades d'aquest incident.
  
Així ho pronunciem, manem i firmem.
  
No s'hi pot interposar recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Fabián Dura Vidal i l'herència jacent del senyor Luis Navarro Sepúlveda.